Risikoanalyseenheden udarbejdede 60 (79) strategiske rapporter, herunder 10 almindelige årsrapporter, 3 skræddersyede rapporter, 14 kvartalsrapporter med situationsopdateringer og analyser for EU-medlemsstater og udvalgte regioner, der støder op til EU, 39 strategiske overvågningsrapporter, 456 (510) analytiske produkter til støtte for planlægningen, gennemførelsen og evalueringen af fælles aktioner, 25 (81) rapporter/bidrag af andre typer, herunder briefinger til agenturets ledelse, Europa-Kommissionen og andre, testede og lancerede en ny månedlig procedure for analytisk rapportering, offentliggjorde 7 (7) strategiske rapporter til offentligheden på agenturets websted. Der blev arrangeret 4 (4) ordinære møder i Frontex' risikoanalysenetværk (Risk Analysis Network), 2 (5) møder i det specialiserede netværk med medlemsstater om EU-dokumentforfalskning (EU Document Fraud), 2 (4) møder om taktisk risikoanalyse, 9 (10) regionale ekspertmøder/konferencer og 2 (1) regionale tekniske workshopper. I overensstemmelse med risikoanalyseenhedens opgaver i EUROSUR blev der i 2014 gennemført følgende tiltag, der blev meddelt medlemsstaterne, som, hvis det var relevant, blev hørt inden for rammerne af Analysis Layer User Group, som mødtes 4 (5) gange: Inden for CPIP/ESP analyselag — levering af indhold (276 (317) produkter) og basale ydelser, færdiggørelse af kataloget over Analysis Layer Products, ajourføring af Eurosur Event Catalogue, færdiggørelse af metoden for fastsættelse af risikoniveauer og gennemførelsen heraf på land- og søgrænser, pilotleverancer af analyseværktøjer (styret af IKT med input fra risikoanalyseenheden).

Den fælles operationelle enhed organiserede 21 (19) fællesaktioner, 11 (10) pilotprojekter og projekter, 68 (8) konferencer, workshopper og årlige møder og 382 (64) operationelle møder (forberedelses-/planlægnings-/evalueringsmøder og workshopper). Herudover blev 2 271 (2 152) tredjelandsstatsborgere tilbagesendt under de 45 (39) fælles tilbagesendelsesaktioner, som Frontex koordinerede. Det samlede antal operationelle dage akkumuleret i samtlige fællesaktioner var i alt 4 499 (2 832), mens det kumulerede antal operationelle manddage var på 69 702 (89 548).

Frontex' Situationscenter (FSC) leverede 2 452 (2 226) situationsrapporter, 97 (43) rapporter om alvorlige hændelser, 38 (44) »flash news«-rapporter og 5 (10) »mission awareness«-rapporter, samtidig med, at der blev oploadet 20 000 (20 084) artefakter til EUROSUR-systemet. Der blev leveret 242 (237) daglige nyhedsbreve til 500 (500) abonnenter og ca. 1 063 (795) mediebidrag til daglige situationsrapporter og operationelle briefinger. Frontex' Situationscenter forvaltede som ét enkelt kontaktpunkt mere end 24 000 (25 000) korrespondancer, inden for rammerne af Frontex-One-Stop-Shop (FOSS), som er en platform for udveksling af oplysninger mellem Frontex og eksterne partnere, 7 171(6 238) dokumenter blev uploadet og delt blandt mere end 5 000 (4 500) brugere ved udgangen af 2014. FSC modtog og validerede ca. 35 000 (29 000) oplysninger om hændelser via Joint Operations Reporting Application (JORA) og leverede JORA-undervisning til mere end 200 (200) ansatte fra Frontex og medlemsstater/associerede Schengenlande. Inden for rammerne af gennemførelsen af Eurosur Fusion Services modtog agenturet 29 anmodninger om tjenesteydelser fra medlemsstaterne vedrørende overvågning af fartøjer, sporing og detektering, miljøoplysninger og optiske billedinformationstjenester, og der blev gennemført 4 afprøvninger med henblik på at teste nyudviklede tjenester.

Enheden Pooled Resources afholdt 6 (9) arrangementer med 236 (252) deltagere fra medlemsstaterne. Interessenterne brugte i alt ca. 284 (1 250) manddage på enhedens aktiviteter. Enheden fokuserede i 2014 på udviklingen af europæiske grænsevagthold og puljer med teknisk udstyr, udvikling af indberetningskapaciteten og etablering af en egnet software-applikation til forvaltning heraf, og endvidere udvikling af mekanismen for udstationerede gæstemedarbejdere (Seconded Guest Officers). Der var også fokus på erhvervelse af luftovervågningstjenester til grænsekontrol. Enheden organiserede og styrede navnlig de årlige bilaterale drøftelser mellem Frontex og medlemsstaterne samt drøftelser med tredjelande med henblik på at nå til enighed om de nationale bidrag til puljerne og om Frontex' fælles operationelle aktiviteter i 2015. Enheden gennemførte 5 (7) projekter, der havde til formål at forbedre den generelle effektivitet af Frontex' operationer.

Inden for rammerne af 4 (3) aktivitetsområder, der omfattede 5 projekter og 12 andre aktiviteter (17), organiserede uddannelsesenheden 189 (205) uddannelsesaktiviteter (kurser, udviklingsmøder, etc.) med 2 600 (3 253) deltagere. Interessenterne brugte i alt 11 936 (12 460) manddage på uddannelsesaktiviteter.

Under det første aktivitetsområde blev konsortieaftalen for det europæiske fælles masterprogram i strategisk grænseforvaltning (Joint Master’s Programme in Strategic Border Management (EJMSBM)) undertegnet af partnerne og udviklingen af masterprogrammet fortsatte med henblik på lanceringen af den første udgave af programmet i september 2015. Det fælles grundlæggende uddannelsesprogram Interoperability Assessment Programme (CCC-IAP) blev gennemført med deltagelse af medlemsstaterne og deres grænsepolitistuderende.

Der blev organiseret profiluddannelser for europæiske grænsevagthold under det andet aktivitetsområde. Ud over de allerede eksisterende uddannelser blev der udarbejdet udviklingsplaner for to nye profiluddannelser: officerer til overvågning af søgrænser og overvågning af landgrænser

På basis af fælles standarder og værktøjer for specialiseret uddannelse af grænsevagter og direkte efteruddannelse, som det tredje aktivitetsområde er rettet mod, afsluttede Frontex blandt andet udviklingen og gennemførelsen af det europæiske kursus for hundeinstruktører. Undervisningsplanen for uddannelsen af Schengenevalueringspersonale blev revideret og bragt i overensstemmelse med de krav, der er fastsat i den nye Schengenevalueringsmekanisme (SEM), og det første kursus efter denne undervisningsplan blev gennemført

Inden for rammerne af det fjerde aktivitetsområde, som omhandler netværks- og IT-relaterede spørgsmål, blev der gennemført en rundspørge for at fastlægge rammerne for en ny platform for Frontex' uddannelsesaktiviteter Udviklingen og gennemførelsen af den nye IT-platform vil begynde i løbet af første kvartal af 2015.

Inden for rammerne af 3 (8) projekter gennemførte forsknings & udviklingsenheden 26 (40) møder med 659 (950) deltagere (deltagere fra medlemsstater, associerede Schengenlande, EU-institutioner, mellemstatslige og internationale organisationer, uddannelsesinstitutioner, forskningsinstitutter og repræsentanter fra erhvervslivet). Interessenterne brugte i alt 1 239 (2 000) manddage på disse aktiviteter. Enheden fortsatte sit arbejde på at identificere og udvikle retningslinjer for bedste praksis på området automatiseret grænsekontrol, grænsekontrol ved grænseovergangssteder på land og i søhavne, ibrugtagningen og gennemførelsen af Visuminformationssystemet (VIS) i medlemsstaterne og overvågning af landegrænser. Gennem hele året blev der også arbejdet på at udvikle en ramme for opbygning af passageranalysekapacitet i medlemsstaterne, samt at bistå GD HOME med udarbejdelsen af undersøgelsen af intelligente grænser og eu-LISA med fastlæggelsen af pilotforsøget med intelligente grænser.

På området grænsekontrol iværksatte enheden en række aktiviteter med henblik på at øge medlemsstaternes kendskab til den seneste udvikling på områderne sensorer, platforme og avancerede systemløsninger samtidig med, at den også fremmede anvendelsen (try-out) af nye teknologier til grænsekontrol i medlemsstater og inden for rammerne af de fælles aktioner, som Frontex koordinerer.

Enheden orienterede også de relevante interessenter om igangværende og nye forskningsprojekter i grænsesikkerhed for at sikre, at der forskes i grænseforvaltningsaktørernes behov, og at projekternes resultater på bedste vis opfylder kravene med hensyn til grænsesikkerhed. Enheden bidrog til kapacitetsopbygningsprocessen inden for grænsesikkerhed ved at gøre grænsekontrolmyndighederne opmærksomme på nye og innovative tilgange (f.eks. instrumentet til prækommercielle indkøb), som kan anvendes til at erhverve tjenesteydelser inden for forskning og udvikling, med henblik på at styre udviklingen af innovationer hen imod deres behov.

Partnerskab og samarbejde med tredjelande : Der blev ikke indgået aftale om nye arbejdsordninger i 2014 (19), men samarbejdet med partnerlande uden for EU blev intensiveret, og der er opnået håndgribelige resultater i en tematisk og operationel kontekst. Der blev undertegnet en samarbejdsplan mellem Frontex og de kompetente myndigheder i Tyrkiet, der fastsætter konkrete aktioner, som skal gennemføres i de kommende år. Med hensyn til teknisk bistand, jf. artikel 14, stk. 5, i den ændrede Frontex-forordning, har agenturet gennemført flere kapacitetsopbygningsinitiativer i de østlige partnerskabslande, i Nordafrika (Tunesien og Marokko) samt i de vestlige Balkanlande og Tyrkiet, som dækker områder som migration, grænseforvaltning og sikkerhed.

Frontex afholdt med succes den 22. internationale grænsepolitikonference (IBPC) med deltagelse af ledere og højtrangerende grænsevagter fra 62 lande i hele verden.

Samarbejde med EU-organer og internationale organisationer : Leverede et strategisk bidrag til Kommissionen om fremtiden for RIA-området og fornyelse af strategien for EU’s indre sikkerhed. Samarbejdede også tæt med Kommissionen i forbindelse med implementeringen af EU’s fond for intern sikkerhed (ISF) ved at yde støtte til forberedelsen af den politiske dialog med medlemsstaterne og ved at afgive udtalelser om udkast til (flerårige) nationale programmer.

Der blev gjort en indsats for at styrke og uddybe samarbejdet med partnere inden for grænseforvaltning, migrationsstyring og bekæmpelse af organiseret kriminalitet. Der blev indgået aftale om en ny samarbejdsordning med EU-Udenrigstjenesten (11) Desuden blev der indgået en aftale på arbejdsplan om en ny og mere robust samarbejdsordning med Europol, der gør det muligt at behandle og videregive personoplysninger, men den vil først træde i kraft, når den er godkendt af Den Europæiske Tilsynsførende for Databeskyttelse (EDPS).